**Astudiaeth achos lles pennaf yn erbyn dymuniadau a theimladau**

1. **Y****R HANES**

* Mae menyw 93 mlwydd oed wedi’i derbyn i’r ysbyty gyda doluriau gwasgu. Bu hi’n byw mewn cartref gofal dros dro, a ddatganodd na fyddai lle ar gael iddi ar   
  ei hymadawiad. Roedd ganddi fab a oedd yn ymwneud llawer yn ei gofal dydd i ddydd a mab arall a oedd yn byw i ffwrdd. Roedd y mab yn awyddus iddi gael ei hanfon i gartref gofal ac roedd y fenyw, a oedd wedi’i hasesu fod ganddi allu, yn newid ei meddwl drwy ddweud ei bod eisiau mynd i gartref gofal a hefyd roedd arni eisiau dychwelyd i’w fflat.
* Pobl/asiantaethau cysylltiedig: Mab, Tîm Rhyddhau Claf o’r Ysbyty.
* Teulu: Dau fab. Un yn byw’n lleol yn ymgymryd â chyfrifoldebau gofalu a mab arall yn byw i ffwrdd.

1. **Y SBARDUN AR GYFER ATGYFEIRIAD EIRIOLAETH**

Cafodd y fenyw ei hatgyfeirio gan y tîm rhyddhau claf o’r ysbyty, a ofynnodd am eiriolwr i fynychu’r cyfarfod cynllunio oherwydd ymddengys bod gwahaniaethau yn ei dymuniadau hi a rhai ei mab. Gobeithiwyd drwy gael eiriolwr yn bresennol y byddai’r fenyw yn teimlo’n ddigon hyderus i ddatgan pa opsiwn oedd orau ganddi, ond ymddengys yn wahanol pan ofynnwyd iddi ar ei ben ei hunan o’i gymharu â phan oedd ei mab yn bresennol.

Roedd y mab yn gwrthwynebu mewnbwn eiriolwr yn fawr a chwestiynodd pa help fyddai ei bresenoldeb mewn difrif.

1. **CEFNOGAETH GAN YR EIRIOLWR**

Cytunwyd byddai’r eiriolwr yn dod â goruchwyliwr gydag ef ar gyfer yr ymweliad cyntaf yn yr ysbyty, gan fod y mab wedi dangos gwrthwynebiad at gyfranogiad eiriolaeth ond mynegodd y fenyw ei hunan ei dymuniad i weld eiriolwr. Yn yr ymweliad cyntaf, ni fynychodd y mab ac roedd y fenyw’n cysgu, felly cytunwyd y dylid aildrefnu. Yn ystod yr ail ymweliad roedd y mab yn ffwdanus iawn ac roedd y fenyw’n ymddangos yn ymwybodol iawn o’i safbwyntiau ac o bryd i’w gilydd gofynnodd i’r eiriolwr ddod yn agosach ati fel fod modd iddi siarad heb gael ei chlywed.

Gyntaf oll yn y cyfarfod hwn datganodd y fenyw ei bod yn cytuno â’i mab a hoffai fynd i gartref gofal ond yn ddiweddarach dywedodd ei bod eisiau mynd yn ôl   
i’w fflat. Roedd yn amlwg iawn bod ei mab yn dymuno iddi fynd i gartref gofal   
a chredodd yn gryf nad oedd ganddi’r gallu corfforol i ddychwelyd i’w fflat.

Mynychodd yr eiriolwr y cyfarfod cynllunio rhyddhau ac ni wnaed unrhyw benderfyniad bryd hynny.

1. **YSTYRIAETHAU** [**AMDDIFFYN OEDOLION AGORED I NIWED**](http://cymraeg.llyw.cymru/btc/termdetails?lang=cy&id=199678&back=%2Fbtc%2Fsearchresult%3Flang%3Dcy%26term%3Dpova%26dir%3De2c%26subj%3Dall%26rpp%3D10%26page%3D1) **(POVA)**

Cysylltodd y mab â’r eiriolwr yn gofyn iddi fod yn bresennol mewn cyfarfod roedd yn ei drefnu ar gyfer ei fam er mwyn arwyddo ffurflen yn ildio tenantiaeth ei fflat. Mynegodd yr eiriolwr nad oedd modd iddi wneud hyn ac nad ei rôl ni fel eiriolwyr yw hyn. Yn ogystal nid oedd fyth yn glir pa un ai oedd y fenyw’n dymuno dychwelyd adref gyda phecyn gofal neu sicrhau lle mewn cartref gofal. Nid oedd yn fenyw iach ac roedd ei hanghenion gofal yn uchel.

Teimlwyd gallai hyn fod yn ymgais o orfodaeth ac amddifad asedau gan y mab, gan iddo ddatgan ei ddymuniad i’w fam gael ei rhyddhau i gartref gofal, nid i’w fflat, ble byddai ganddo ef gyfrifoldebau gofalu o hyd. Roedd iechyd y fenyw’n wael ac yn fregus iawn felly mae’n debyg roedd rhaid gwneud penderfyniad o fudd pennaf, er bod asesiad eisoes wedi’i wneud yn nodi bod ganddi’r gallu. Roedd y mab yn mynnu nad oedd hyn yn wir.

Cysylltodd yr eiriolwr â chydlynydd Bwrdd Iechyd POVA, a dywedodd ei fod yn gwybod am y sefyllfa hon eisoes. Roedd y mab yn y broses o wneud cwynion yn erbyn aelodau staff y ward a staff y cartref gofal. Nid oedd unrhyw un o’r cartrefi gofal a gysylltwyd â hwy yn fodlon derbyn y fenyw. Cytunwyd bod angen cynnal asesiad gallu pellach ac y byddai’r penderfyniad lles pennaf yn cael ei wneud yn dibynnu ar ganlyniad yr asesiad.

1. **PROSES A CHANLYNIAD**

Yn dilyn mewnbwn gan yr eiriolwr, cytunwyd bod angen cynnal asesiad gallu pellach ac yn ystod y cyfarfod cynllunio ar gyfer rhyddhau byddai’r penderfyniad lles pennaf yn cael ei wneud. Treuliodd yr eiriolwr amser gyda’r fenyw yn ceisio canfod ei dymuniadau a rhoi gwybod iddi am yr opsiynau sydd ar gael.